als_Latn dik_Latn sag_Latn
Analistët dhe njohësit e fushës së drejtësisë thonë njëzëri se fajtorët kryesorë që e kemi këtë gjendje të brishtë në sistemin e drejtë- sisë dhe posaçërisht në KGJK, e cila ka ardhur në këtë derexhe të degraduar tërësisht, janë shumë sish që nga paslufta e deri më sot. Por, sipas tyre, këtu duhet dalluar Enver Pecin, Valdete Dakën e Makifete Saliuka dhe sejmenët e tyre që e sollën gjyqësorin kosovar në këtë gjendje. Analisti Ragip Guraziu, në një prononcim për gazetën "Kosova Sot", ka thënë se gabimi më i madh i ish-kreut të KGJK-së Enver Peci ishte manipulimi me Makifete Saliukën që e koritën KGJK-në dhe institucionet më të larta të Gjyqësorit përmes manipuluesve dhe të korruptuarit e sojit, si Enver Peci, pra asokohe ish-kreun e KGJKsë dhe anëtarja e këtij këshilli Makifete Saliuka, për të cilët u publikua edhe në mediet e asaj kohe, se kjo e fundit dyshohej se këtë postë e kishte blerë me një shumë mjaft të madhe eurosh. Andaj, ky proces, sipas tij, duhet rishikuar medoemos, sepse ishte një shkelje flagrante dhe e turpshme. " Në një vend normal gjyqtarët abuzues me ligjin suspendohen nga puna e pozita dhe mandej hetohen nga Prokuroria dhe ndëshkohen sipas ligjit, pasi ankesa nga më të ndryshmet ka pasur çdo herë kundrejt KGJK-së, përkatësisht ish- kreut të saj Enver Pecit, i cili dyshohej se ka në qendër shitblerjen e posteve në gjykata", theksoi ai.
Gjyqtarët abuzivë të ndëshkohen
Sipas Guraziut, tani pas formimit të Qeverisë dhe institucioneve tona shtetërore të dala nga zgjedhjet e parakohshme parlamentare të 11 qershorit 2017, Kuvendi i Kosovës duhet ta rishikojë që në fillim punën e KGJK- së, sepse situata në këtë organ dhe në gjithë gjyqësorin e Kosovës më nuk mund tolerohet. "Një gjyqtar që merr një vendim për të cilin as vetë nuk është i bindur dhe që nga organet kompetente kontrollohet mirë për mënyrën se si ka vepruar, ndaj tij duhet të merren masa në mënyrë që të tillët kurrë të mos mund të futen në sistemin e drejtësisë, gjegjësisht në gjykata", potencoi ai. "Tani, fajtorët kryesorë, që KGJK-ja ka ardhur në këtë derexhe të degraduar tërësisht nga Enver Peci, Valdete Daka e Makifete Saliuka dhe sejmenët e tyre aty, ndërsa rrëzimi i Pecit nga ana e Gjykatës Kushtetuese për kreun e Gjykatës Supreme, që i jep të drejtë ankesës se Dakës kundër Pecit, Saliukës e KGJK-së, tregon se KGJK-ja është një çerdhe e paligjshmërisë dhe inkriminimit, dhe se Peci e Daka vetëm janë të kapur për interesa personale të mafio- oligarkëve dhe mafio- pushtetarëve që kanë kapur shtetin, sepse ndryshe mbi 7 vjet thuhet se kanë bashkëpunuar që ta degradojnë këtë sistem kundër interesave të qytetarëve dhe të vendit. Pra, për këtë arsye organet shtetërore posa të formohen, duhet t'i ndjekin këta mafiozë, dhe nëse e meritojnë të shkojnë edhe pas grilave se kështu edhe qytetari i Kosovës nuk mundet të durojë më?!", u shpreh analisti Ragip Guraziu.
KGJK-ja, çerdhe e paligjshmërisë
Analisti tjetër, Naim Kelmendi, thotë se degradimi i KGJK-së dhe përgjithësisht sistemit të drejtësisë ka ardhur nga gjyqtarët brenda sistemit të drejtësisë, e që për vite të tëra janë aty për interesa personale të mafio- oligarkisë, ngase janë të kapur nga ta dhe kështu s'ka se si të ndodhë ndryshe, përveçse me këta njerëz të papërgjegjshëm në detyrat e drejtësisë dhe të shtetit të së drejtës. "Pra, në të shumtën KGJK-ja sikur është shndërruar në çerdhe të paligjshmërisë dhe inkriminimit me këta gjyqtarë dhe sejmenët e tyre, dhe jo në vend që të luftojnë me përgjegjshmëri e llogaridhënie për ligjshmëri dhe përgjegjshmëri ligjore në funksion të shtetit ligjor dhe të drejtës", ka vijuar ai. Tutje, Kelmendi ka nënvizuar se për këtë degradim të sistemit të drejtësisë e veçanërisht të KGJK-së fajtorët kryesorë janë akëcilët në krye të këtyre organizmave ligjorë, por që nuk denjojnë me përgjegjshmërinë e tyre të jenë në shërbim të detyrave ligjore të punës e jo në mbrojtje të grupeve dhe mafio- oligarkisë politike dhe pushtetit, duke qenë pjesë e degradimit.
Banda shtetërore të përgjigjet para drejtësisë
Analisti Reshat Badallaj shprehet se kupola e krimit është në sistemin gjyqësor të Kosovës, të cilët, siç tha, na shpërndan hije të zezë në të gjithë botën e qytetëruar, teksa kjo s´do mend se me vite të tëra janë ulur dhe janë plakur Enver Peci, Valdete Daka, Makifete Saliuka dhe disa sejmen tjerë aty rrotull. Sipas tij, kjo bandë për 7 vjet neglizhuan shumë lëndë, duke mos zgjidhur qëllimisht, sepse ishin nën ndikimin e politikës dhe se kjo treshe padyshim se ishin dhe janë vegla të politikës, derisa siç tha këta ishin të lidhur dhe vepronin zinxhir me ish Prokurorin e shtetit Ismet Kabashin. "Kjo është një bandë gjyqtarësh që janë punësuar si klane, por të ndikuar nga bandat mafioze të klaneve të nëntokës mafioze- oligarkësh. Po të kishte sistem gjyqësor të mirëfilltë dhe të mos kishte gisht bandat politike, këta është dashur jo vetëm të flaken nga puna, por duhet të përgjigjen penalisht për të gjitha padrejtësitë që i kanë bërë kundër popullit, por do të vijë koha që do t'ia hanë kokën njëri- tjetrit", u shpreh ai.
Kapja e Gjyqësorit
Analisti Florim Zeqa ka konsideruar se pa dyshim që fajtorët kryesorë të degradimit të sistemit të drejtësisë, në veçanti të KGJK- së dhe KPK- së janë drejtuesit e tyre që nga formimi i këtyre këshillave e këndej, derisa, sipas tij, si gjithnjë në krye të këtyre institucioneve janë zgjedhur gjykatës dhe prokurorë me rekomandimin e politikës së lartë, gjegjësisht sipas orekseve të partive në pushtet, duke i shndërruar të sipërpërmendurit në leva të pushtetit qendror. "Kështu, duke filluar nga KGJK-ja, KPK-ja, gjykatat themelore, Gjykata Supreme e deri tek Gjykata Kushtetuese janë të kapura dhe të dirigjuara nga pushteti qendror. Lëvizjet e fundit në KGJK, vetëm sa e vërtetojnë kapjen e tmerrshme të sistemit të drejtësisë vendore", është shprehur ai. "Andaj, është iluzore të mendohet për ndonjë ndryshim pozitiv në sistemin e drejtësisë pa ndërrimin e klasës politike në pushtet. Ndërsa rënia e kredibilitetit të sistemit të drejtësisë vendore, në veçanti të KGJK- së, ka ardhur si pasojë e mosndëshkimit të të ashtuquajturve "peshq të mëdhenj", të korruptuarve dhe inkriminuarve në majat e pushtetit, pastaj mostransparenca në marrjen e vendimeve dhe pabarazia e gjyqësorit në raport me qytetarët", vijoi më tej Zeqa. Ndërsa profesori i së drejtës, Muhamet Kelmendi, ka nënvizuar se çështja e shërimit të sistemit të drejtë- sisë është e rëndë, derisa çështja është keqësuar shumë dhe se me masa reformiste është shumë vështirë që të rregullohet ky sistem. "Si Saliuka, ashtu edhe Daka dhe kryesisht Peci, janë zyrtarë të sjellë nga ana e politikës, kryesisht PDK- së dhe LDK-së. Por, sistemi i tillë nuk shërohet me largimin e ndonjërit apo të të treve, pra jo ajo nuk e zgjidhë çështjen. Përveç legjislaturës që kërkohet të ndërrohet dhe plotësohet, kuptohet me tri ligje, duhet të merren edhe masa personale", ka thënë Kelmendi. "Është e domosdoshme të nxirret ligji mbi pastërtinë e politikës, dhe mbi këtë e këndej duhet nxjerrë Ligjin anti-mafia dhe Ligjin mbi konfiskimin e pasurisë, dhe gjithashtu edhe "Vetting" është i domosdoshëm", thotë analisti Muhamet Kelmendi.
(Kosova Sot)
Një vajzë 19-vjeçare ka rrëfyer për “The Sun” historinë...
Sipas Daily Star nuk është nevoja që të kërkoni për prostituta...
Më shumë se gjashtë nga 10 francezë, 62 për qind shprehen të...
Një tjetër shqiptar bëhet protagonist i një ngjarje të rëndë...
Alaj: Një nga rreziqet kryesore në këtë industri...
Prokuroria Speciale të nisë hetimet serioze për krim të...
BURJANI: Derisa të jenë në pushtet PAN-i, LDK-ja dhe VV-ja,...
Tmerr në plazh. Në plazh të Dubait ka ndodhur diçka e...
Një vajzë 19-vjeçare ka rrëfyer për “The Sun” historinë...
Një vajzë 19-vjeçare ka rrëfyer për “The Sun” historinë...
Jeni të dy të gatshëm por pastaj ndjeni një dhembje të tmerrshme, skuqje...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn